இலங்கைக்கேயுரித்தான தாவரங்கள் மற்றும் விலங்குகளில் கிட்டத்தட்ட அனைத்தும் இலங்கையின் தென்மேற்கு மழைக்காடுகளில் காணப்படுகின்றன. இளஞ்சூட்டு மற்றும் ஈரப்பதன் மிக்க இம்மழைக்காடுகள் பௌதிக ரீதியாக பல்லாயிரம் ஆண்டுகள் வேறுபட்டிருந்தமையினால் விசேடமான இனங்கள் ஏராளமாக உருவாவதற்கு வழியேற்பட்டுள்ளது. இலங்கைக்கேயுரித்தான 360 க்கும் மேற்பட்ட தாவர இனங்களில் 60 வீதத்துக்கும் மேற்பட்டவை இச்சூழற் பகுதியில் மாத்திரமே காணப்படுகின்றன. இவையன்றி, இலங்கைக்கேயுரித்தான தாவர இனங்களில் 61 இனங்கள் இந்தத் தாழ்நில மழைக்காடுகளிலும் இலங்கையின் மலைசார் மழைக்காடுகள் மற்றும் இலங்கையின் உலர்வலய என்றும் பசுமையான காடுகள் என்பவற்றில் விரவிக் காணப்படுகின்றன. ஆசிய மழைக்காடுகளில் பெரும்பான்மையாகக் காணப்படும் இருசிறகி தாவரங்களில் தனித் தன்மையான பலவும் இலங்கையின் தாழ்நில மழைக்காடுகளில் காணப்படுகின்றன. இலங்கைக்கேயுரித்தான இருசிறகித் தாவர இனங்கள் 58 இலும் ஒரேயொரு இனத்தைத் தவிர ஏனைய அனைத்தும் இம்மழைக்காடுகளில் மாத்திரமே காணப்படுகின்றன. <MASK> தாழ்நில மழைக்காடுகளும் ஓரளவிலான மலைசார் மழைக்காடுகளும் தெற்காசியாவின் எந்தப் பகுதியையும் விட பூக்குமினங்களின் கூடுதலான வகைகளைக் கொண்டுள்ளன.
இலங்கையின் தாழ்நில மழைக்காடுகள்
இந்தியா அயர்னப்பள்ளி இலங்கைத் இலங்கையின்